Florin Manea, pe cale să ducă încă un jucător la Tottenham! Anunțul venit din Italia
Radu Drăgușin (22 de ani) a devenit cel mai scump fotbalist după transferul la Tottenham. Internaționalul român a ajuns la Spurs în iarnă, de la Genoa, când londonezii au plătit aproximativ 30 de milioane de euro.
Florin Manea, impresarul care l-a ajutat pe Radu Drăgușin să ajungă în Premier League, pregătește încă un transfer important, tot la Tottenham.
Tottenham vrea să îl transfere pe Albert Gudmundsson
Gruparea condusă de Daniel Levy a pus ochii pe un alt jucător de la Genoa, Albert Gudmundsson, fostul coechipier al lui Radu Drăgușin, care este impresariat de agenția fraților Giuffrida, alături de care Florin Manea a colaborat la transferul fundașului român. Chiar Florin Manea a recunoscut că lucrează la transferul atacantului islandez.
Conform La Stampa, londonezii îl doresc pe Albert Gudmundsson, însă vor avea parte de o concurență acerbă având în vedere că islandezul este și pe lista celor de la AS Roma sau Inter Milano.
După transferul lui Radu Drăgușin, oficialii lui Tottenham au rămas în relații bune cu Florin Manea și cu cei doi parteneri ai agentului român, Valerio și Gabriele Giuffrida, astfel că sunt încrezători că îl pot transfera pe Gudmundsson, mai ales că sunt convinși că suma cerută de Genoa în schimbul fotbalistului nu va reprezenta un obstacol în realizarea "afacerii".
Genoa ar avea doar de câștigat dintr-un eventual transfer al lui Gudmundsson. Islandezul a ajuns la echipa din Serie A, după ce Genoa le-a plătit celor de la AZ Alkmaar aproximativ un milion de euro, în contextul în care contractul său era aproape să expire. În cazul în care transferul la Tottenham se va realiza, Genoa ar putea încasa o sumă consistentă în schimbul atacantului islandez.
- 22 de milioane de euro este cota de piață a lui Albert Gudmundsson.
- Cu 12 goluri și patru pase decisive a contribuit Gudmundsson în acest sezon la Genoa.
- Contractul său va expira în vara anului 2027.
Tottenham are leading the race to sign Albert Gudmundsson from Genoa! ????
March 19, 2024
Ce a spus Florin Manea despre Albert Gudmundsson
În luna ianuarie, Florin Manea recunoștea că Albert Gudmundsson i-a spus că își dorește să colaboreze cu el.
"Gudmundsson îmi zicea că i-ar plăcea să colaborăm, că e invidios pe relația mea cu Drăgușin. I-am zis să stea liniștit, că deja colaborăm din moment ce el e cu Valerio și cu Gabriele", a declarat Florin Manea în luna ianuarie pentru Fanatik.
VIDEO Declarațiile lui Radu Drăgușin din cantonamentul echipei naționale
Urmăriți SPORT.RO și pe Google News